ΓΡΑΠΤΗ ΕΡΩΤΗΣΗ P-1263/02

υποβολή: Mihail Papayannakis (GUE/NGL) προς το Συμβούλιο

(24 Απριλίου 2002)

Θέμα: Πραξικόπημα στη Βενεζουέλα και ανακοίνωση της Ισπανικής Προεδρίας

Την περασμένη εβδομάδα εκδηλώθηκε στη Βενεζουέλα πραξικόπημα κατά του δημοκρατικά εκλεγμένου Προέδρου της χώρας Ούγκο Τσάβες. Μολονότι η ανατροπή του Προέδρου διήρκησε μόλις 48 ώρες, η Ισπανικής Προεδρία μέσω ανακοίνωσής της έσπευσε να αναγνωρίσει την αντισυνταγματική κυβέρνηση.

Δεδομένου ότι η ΕΕ καθορίζει και εφαρμόζει σύμφωνα με το άρθρο 11 της Συνθήκης του Άμστερνταμ μια κοινή εξωτερική πολιτική με πνεύμα πίστης και αλληλεγγύης, της οποίας στόχος είναι η ανάπτυξη και η εδραίωση της δημοκρατίας και του κράτους δικαίου, θα μπορούσε το Συμβούλιο να με ενημερώσει για το αν η Ισπανική Προεδρία ενήργησε εξ ονόματος και τωνπολοίπων δεκατεσσάρων κρατών μελών·

Απάντηση

(30 Σεπτεμβρίου 2002)

1. Το Συμβούλιο παρακολουθεί εκ του σύνεγγυς την εξέλιξη των πολιτικών και κοινωνικών συμβάντων που οδήγησαν στη βία της 11ης Απριλίου και στην ανατροπή της συνταγματικής τάξης στη Βενεζουέλα.

2. Την Παρασκευή 12 Απριλίου, η Ισπανία εξέδωσε, ως Προεδρία του Συμβουλίου της Ευρωπαϊκής Ένωσης, δήλωση για την κατάσταση στη Βενεζουέλα. Την πρωτοβουλία αυτή ανέλαβε σύμφωνα με το άρθρο 18 της Συνθήκης για την Ευρωπαϊκή Ένωση, στο οποίο μεταξύ άλλων ορίζεται ότι Η Προεδρία εκπροσωπεί την Ένωση στα θέματα πουπάγονται στην κοινή εξωτερική πολιτική και πολιτική ασφαλείας (Άρθρο 18 παρ. 1) και ότι Η Προεδρία έχει την ευθύνη της εφαρμογής των αποφάσεων που λαμβάνονται δυνάμει του παρόντος Τίτλου (Άρθρο 18 παρ. 2). Σύμφωνα με τα κρατούντα προκειμένου για τις δηλώσεις της Προεδρίας, όλοι οι Ευρωπαίοι εταίροι ενημερώθηκαν δεόντως για την πρωτοβουλία αυτή.

3. Η Προεδρία δήλωσε ότι, σε συνεννόηση με τους Ευρωπαίους εταίρους της, παρακολούθησε με μεγάλη ανησυχία την πορεία των τεκταινομένων στη Βενεζουέλα, ότι καταδίκασε σθεναρά την απώλεια ανθρωπίνων ζωών και διαβίβασε τα συλλυπητήριά της στους συγγενείς των θυμάτων. Η Προεδρία εκδήλωσε επίσης την αμέριστηποστήριξη και αλληλεγγύη της προς τον λαό της Βενεζουέλας και απηύθυνε έκκληση για τερματισμό κάθε βιαιοπραγίας. Τέλος, κάλεσε τη μεταβατική κυβέρνηση να σεβαστεί τις δημοκρατικές αξίες και θεσμούς, ούτως ώστε να ξεπεραστεί η κρίση με πνεύμα εθνικής ομόνοιας και πλήρους σεβασμού των θεμελιωδών δικαιωμάτων και ελευθεριών.

4. Έκτοτε, η ΕΕ αξιοποιεί τις ευκαιρίες που προσφέρουν οι σχέσεις της με τη Βενεζουέλα προκειμένου να της εκφράσει την ικανοποίησή της για την αποκατάσταση των δημοκρατικών θεσμών, και στηρίζει τις πρωτοβουλίες του Προέδρου Τσάβεςπέρ της συμφιλίωσης και του διαλόγου, προκειμένου να μπορέσει ο λαός της Βενεζουέλας να αναπτύξει στο πλήρες την δημοκρατία του.

5. Το Συμβούλιο έχει επανειλημμένα τονίσει τη σημασία που αποδίδει στην αποκατάσταση του κράτους δικαίου, στον πλήρη σεβασμό των ανθρωπίνων δικαιωμάτων και των θεμελιωδών ελευθεριών.

6. Το Συμβούλιο ελπίζει ότι όλοι οι πολιτικοί και κοινωνικοί παράγοντες της Βενεζουέλας, όπως και τα μέσα ενημέρωσης, θα ενεργήσουν κατά τρόποπεύθυνο για τη διατήρηση της σταθερότητας, έτσι ώστε οι διαφορές να ρυθμιστούν με ειρηνικό και εποικοδομητικό διάλογο.

7. Το Συμβούλιο εξέφρασε επίσης την αμέριστηποστήριξή του προς τον Διαμερικανικό Δημοκρατικό Χάρτη καθώς και προς τις προσπάθειες που έχει αναλάβει ο Οργανισμός Αμερικανικών Κρατών σε σχέση με την κατάσταση στη Βενεζουέλα.

8. Η Δεύτερη Διάσκεψη Κορυφής ΕΕ -Λατινικής Αμερικής και Καραϊβικής, που διεξήχθη στη Μαδρίτη στις 16 και 17 Μαΐου, καθώς και η Διάσκεψη Κορυφής μεταξύ της ΕΕ και της Κοινότητας των Άνδεων στις 18 Μαΐου, προσέφεραν νέες ευκαιρίες για την εδραίωση των αξιών και των δημοκρατικών δεσμεύσεων που συμμερίζονται και οι δύο αυτές περιοχές.